钦定古今图书集成/理学汇编/文学典/第145卷 > 徐师曾文体明辩 > 《题苏文定公批答二槁》前人
## 钦定古今图书集成/理学汇编/文学典/第145卷 > 徐师曾文体明辩 > 《题苏文定公批答二槁》前人

右元祐四年苏文定公撰。丞相已下《批答》二槁，首尾
以省览允许，为两宫之别，盖定制也，家藏久矣。比贰
夏官，适公曾孙谔为同舍郎，出以示之，乃谓公子迟
代书，熟视信然，盖字画太真谨尔。淳熙庚子三月乙
亥，讲筵退，置酒学士院，与侍读史少傅、侍讲王尚书、
说书崔著作同观。某题。